open-index/open-wikipedia-markdown huggingface dataset:
Veľká Ves

**Veľká Ves** je obec na Slovensku v okrese Poltár.
*
## Dejiny
Obec má nálezisko z doby bronzovej (neolit) a zo staršej doby železnej, halštatskej, čo svedčí o nepretržitom osídlení tejto lokality. Prvá písomná zmienka o obci *Magna Villa* je z roku 1335, keď patrila Divínskemu panstvu. V roku 1424 mala názov *Nag Falw*. Od roku 1540 patrila obec rodine Močáriovcov. Prvý súpis obyvateľov vykonali Turci v roku 1554. Obyvateľstvo sa zaoberalo poľnohospodárstvom, hrnčiarstvom a kolárskou výrobou.

## Kultúra a zaujímavosti
### Pamiatky
* Evanjelický kostol, jednoloďová barokovo-klasicistická stavba so segmentovým ukončením presbytériom a vežou tvoriacou súčasť jej hmoty, z roku 1772. Kostol prešiel obnovou v roku 1802, keď bola vybudovaná veža. Interiér je zaklenutý pruskými klenbami, presbytérium konchou. Nachádza sa tu trojramenná empora s maľovanými kazetami s výjavmi zo života Krista. Oltár je neskoroklasicistický z druhej polovice 19. storočia s obrazom Kristus na Hore olivovej od M. Thana z roku 1871. Obnovou porešiel v roku 1929. Kazateľnica so sochou Desatora je klasicistická z konca 18. storočia. Fasády kostola sú hladké so segmentovo ukončenými oknami. Priečelie je členené lizénovými rámami, veža vyrastá z priečelia vo forme rizalitu. Je členená lizénami a ukončená korunnou rímsou s terčíkom s hodinami a barokovou helmicou s laternou. Vo veži sa nachádza barokový zvon roku 1776.

Súbor:Veľká Ves - Evanjelický kostol.jpg|Evanjelický kostol
Súbor:Veľká Ves - Evanjelický kostol (1).jpg


## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Poltár
České Brezovo

**České Brezovo** je obec na Slovensku v okrese Poltár.

## Polohopis
Obec leží v Revúckej vrchovine, v údolí Poltárice. Nachádza sa 6 km severne od okresného mesta na ceste II/595 a pri železničnej trati Lučenec – Utekáč. K obci patrí miestna časť Vaľkovo, patriaca do regiónu Malohont.

## Dejiny
Prvá písomná zmienka o terra *Mortuni* je z roku 1245. V roku 1331 sa uvádza ako *Brezova*. Obec pôvodne patrila *Zachovcom*, od roku 1332 *Ákošovcom, neskôr Bosnyákovcom a Szentiványovcom*. Prvý súpis obyvateľov vykonali Turci v roku 1554. Obec Vaľkovo (dnes súčasť obce České Brezovo) bola zaznamenaná osobitne. Obyvatelia sa zaoberali roľníctvom, pastierstvom, hrnčiarstvom, výrobou vozov, kolárstvom a mali i mlyn. V historickej litaratúre sa uvádza, že obec mala najkrajšie ženy v regióne.

## Kultúra a zaujímavosti
### Pamiatky
* Evanjelický kostol, jednoloďová neorománska stavba s polygonálnym ukončením presbytéria a predstavanou vežou, z rokov 1920-1922. Stavbu projektoval architekt Milan Michal Harminc na mieste staršieho kostola. Kostol je zaklenutý valenou klenbou s lunetami. Zariadenie interiéru je z doby jeho výstavby. V kostole sa nachádzal renesančný polychrómovaný reliéf Poslednej večere zo 16. storočia, ktorý sa dnes nachádza v zbierkach Slovenského národného múzea v Martine. Fasády kostola sú členené opornými piliermi a polkruhovo ukončenými oknami so šambránami. V náznaku transeptu sa nachádzajú združené okná. Sokel je dekorovaný rustikou, korunná rímsa je doplnená o oblúčkový vlys.

* Evanjelický kostol v časti Vaľkovo, jednoloďová klasicistická stavba so segmentovým ukončením presbytéria a predstavanou vežou, z roku 1836. Postavený bol na mieste dreveného tolerančného kostola z roku 1786. Kostol je zaklenutý pruskými klenbami s medzipásmi. V interiéri sa nachádza secesno-neoklasicistický oltár z roku 1896 od J. Diena z Miškovca. Centrálny obraz Zmŕtvychvstanie je od C. Kutlíka. Fasády kostola sú hladké so segmentovo ukončenými oknami. Veža je členená lizénovými rámami a ukončená ihlancovou helmicou. 

Súbor:České Brezovo - Evanjelický kostol (1).jpg|Evanjelický kostol v Českom Brezove
Súbor:České Brezovo - Evanjelický kostol.jpg
Súbor:České Brezovo - Evanjelický kostol (detail) 1.jpg|Detail veže
Súbor:České Brezovo - Evanjelický kostol (detail) 2.jpg|Neorománske združené okno
 

## Osobnosti obce
### Rodáci
* Bohuslav Tablic (* 1769 – † 1832), básnik, prekladateľ, literárny historik a evanjelický farár
* František Krňan (* 1909 – † 1987), matematik

### Pôsobili tu
* Ján Pravoľub Maróthy (* 1814 – † 1864), prozaik, básnik, účastník Slovenského povstania v roku 1848, miestny evanjelický farár
* Ľudovít Kubáni (* 1830 – † 1869), básnik, prozaik, literárny kritik a dramatik

## Referencie

## Iné projekty

## Externé odkazy
* 
* Najkrajší kraj- turistické atrakcie v obci
* Prezentačné video o obci


Kategória:Obce okresu Poltár
Hrnčiarske Zalužany

**Hrnčiarske Zalužany** je obec na Slovensku v okrese Poltár.

## Dejiny
Obec Hrnčiarske Zalužany vznikla asi v 12. storočí. Prvá písomná zmienka o obci je z roku 1362 pod názvom "Zalusan" a patrila Jánokyovcom a Jákoffyovcom. V novoveku patrila obec viacerým drobným zemanom. Obyvatelia sa zaoberali hospodárstvom, no predovšetkým hrnčiarstvom. Vyrábali keramiku, ohňovzdorné tehly, škridlu. Aj preto sa v roku 1773 objavuje nový názov obce Hrnčiarske Zalussany. V roku 1828 mala obec 80 domov a 605 obyvateľov. Erb obce je vytvorený podľa pečate z druhej polovice 18. storočia. V súčasnosti tradíciu hrnčiarstva v obci reprezentuje Výrobné družstvo Šamotka, a aj súkromní remeselníci.

## Kultúra a zaujímavosti
### Pamiatky
* Kaplnka Sedembolestnej Panny Márie, klasicisická stavba z roku 1825.

* Rímskokatolícky kostol Nanebovzatia Panny Márie, jednoloďová neobaroková stavba so segmentovým ukončením presbytéria a vežou tvoriacou súčasť jej hmoty, z roku 1882. Stojí na mieste staršej stavby. Veža bola pristavaná v roku 1903. Loď je zaklenutá pruskými klenbami, presbytérium valenou klenbou. Výmaľba kostola z roku 1909 je dielom J. Korénya. Zariadenie kostola pochádza z doby jeho vzniku. Fasády sú členené vysokým pilastrovým rádom a polkruhovo ukončenými oknami so šabránami. Veža vyrastá zo štítového priečelia vo forme rizalitu, je ukončená korunnou rímsou s terčíkom s hodinami a barokovou helmicou s laternou.

Súbor:Hrnčiarske Zalužany - Kostol Nanebovzatia Panny Márie (1).jpg|Kostol Nanebovzatia Panny Márie


## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Poltár
Nové Hony

**Nové Hony** (, ) sú obec na Slovensku v okrese Lučenec.
 
## Polohopis
Obec leží vo východnej časti Lučenskej kotliny pri potoku Šťavica. 
 
## Dejiny
V chotári obce bolo objavené sídlisko pilinskej kultúry z mladšej doby bronzovej, slovanské sídlisko z 10. storočia a zaniknutý stredoveký kostol. Prvá písomná zmienka o obci (*Keresztúr*) je z roku 1332. V 14. storočí sa obec rozčlenila na obce *Veľký* a *Malý Kerestúr* (1381 *Kyskereszthur*), ktoré sa zase zlúčili v polovici 19. storočí. Obyvateľstvo sa zaoberalo poľnohospodárstvom.

## Kultúra a zaujímavosti
### Pamiatky
* Evanjelický kostol, neoklasicistická halová stavba na pôdoryse obdĺžnika, bez veže, z roku 1886. Interiér je plochostropý. Fasády sú na nárožiach dekorované polostĺpmi, okná majú polkruhové záklenky. Strecha je valbová.

* Neoklasicistická kúria, jednopodlažná stavba na pôdoryse písmena L z roku 1870. Stavba bola rozšírená v roku 1903. Stavba bola upravená na hospodárske účely a dlhodobo chátra. Fasáda kúrie je členená nárožnými pilastrami a oknami so šambránami a trojuholníkovými frontónmi.

## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Lučenec
Sušany

**Sušany** sú obec na Slovensku v okrese Poltár.
 
## Dejiny
Obec má nálezisko sídliska z doby bronzovej. Prvá písomná zmienka o obci *Swsanfewide* je z roku 1407, keď bola vo vlastníctve Mikófalvyovcov, neskôr Ožďanského panstva. Turecký súpis obyvateľov je z roku 1554. Obyvateľstvo sa zaoberalo poľnohospodárstvom, hrnčiarstvom a výrobou škridiel.

## Kultúra a zaujímavosti
### Pamiatky
* Rímskokatolícky kostol sv. Anny, jednoloďová pôvodne klasicistická stavba s polygonálnym ukončením presbytéria, transeptom a predstavanou vežou, z rokov 1835-1844. Kostol prešiel zásadnou prestavbou v rokoch 1910-1911 pod vedením staviteľa M. Krajčiho z Liptova, keď získal súčasnú eklektickú podobu. Bol dostavaný transept a veža. Interiér je zaklenutý pruskými klenbami. Zariadenie pochádza z doby prestavby kostola na začiatku 20. storočia. Výmaľba interiéru pochádza od J. Korénya z roku 1911. Fasády kostola sú členené opornými piliermi a polkruhovo ukončenými oknami. Veža má dekoratívne skosenia v duchu secesie, ukončená je prelamovanými štítmi s terčíkmi a ihnacovou helmicou.

Súbor:Sušany - Rímskokatolícky kostol -a1.jpg|Kostol sv. Anny
Súbor:Sušany - Rímskokatolícky kostol -b.jpg
Súbor:Sušany - Rímskokatolícky kostol - interiér -d2.jpg|Interiér kostola
Súbor:Sušany - Rímskokatolícky kostol - interiér -g.jpg
Súbor:Sušany - Rímskokatolícky kostol - interiér -h.jpg|Empory


## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Poltár
Rovňany

**Rovňany** sú obec na Slovensku v okrese Poltár.
 
## Dejiny
Pápežský register zaznamenáva farnosť v roku 1332 pod menom *Rovna*. Prvá písomná zmienka o obci *Rovnya* je z roku 1341. Obec patrila Divínskemu hradnému panstvu. Po vyhnaní Turkov v roku 1593 sčasti aj Šalgovskému panstvu. Obyvatelia sa zaoberali poľnohospodárstvom. Obec mala aj mlyn.

## Kultúra a zaujímavosti
### Pamiatky
* Baroková kúria, jednopodlažná trojtraktová stavba na pôdoryse obdĺžnika s manzardovou strechou, z roku 1713. Stavba prešla stavebnými úpravami v roku 1767 a v prvej polovici 19. storočia, keď bola empírovo prefasádovaná. Interiér je zaklenutý valenými klenbami s lunetami a korýtkovými klenbami. Fasády kúrie sú členené kordónovou rímsou prerušovanou nad oknami vo forme polkruhu.

* Evanjelický kostol, jednoloďová historizujúca stavba s polygonálnym ukončením presbytériom a predstavanou vežou, z rokov 1936-1937. Fasády kostola sú členené lizénami a polkruhovo ukončenými oknami. Korunná rímsa je dekorovaná oblúčkovým vlysom. Veža je v dolnej časti štvorcová v hornej oseuholníková, ukončená korunnou rímsou s terčíkmi a ihlancovou helmicou.

Súbor:Rovňany - baroková kúria.jpg|Baroková kúria
Súbor:Rovňany - ulica obce (3).jpg
Súbor:Rovňany - Evanjelický kostol -a1.jpg|Evanjelický kostol 
Súbor:Rovňany - Evanjelický kostol (1).jpg


## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Poltár
Selce (okres Poltár)

**Selce** sú obec na Slovensku v okrese Poltár.

## Dejiny
Selce majú staroslovanský názov od slova selo - dedina. Sú spomenuté začiatkom 14. storočia, ale podľa staroslovanského názvu sú asi staršie. Obec vypálili Turci, takže ostalo iba 6 domov obývaných. Po I. svetovej vojne sa i tu aktivizovala činnosť ohľadne Slovenskej republiky rád, na čele s notárom Šajnohom. Obec je pôvodne evanjelická, ale po príchode vrchárskeho obyvateľstva po II. sv. vojne dostala zmiešaný konfesiálny charakter. V obci sa narodil Rudolf Rodomil Kubányi, štúrovec, brat spisovateľa Ľudovíta Kubányiho.

## Kultúra a zaujímavosti
### Pamiatky
* Evanjelický kostol, jednoloďová klasicistická stavba so sementovým ukončením presbytéria, bez veže, z rokov 1807-1809. Nachádza sa na mierne vyvýšenej polohe nad obcou. Pôvodne sa tu nachádzal drevený kostol zo začiatku 17. storočia (pôvodne postavený v Klenovci), ktorý bol v roku 1807 predaný do Dúžavy, kde stojí dodnes. Súčasný kostol vznikol z iniciatívy vtedajšieho kňaza Michala Bosého, inak prvého prekladateľa Shakespeara na Slovensku. Staviteľom kostola bol A. Müller z Haliča. Pri slávnostnej posviacke kázeň predniesol Michal Bosý. Interiér je zaklenutý pruskými klenbami. Nachádza sa tu oltár z roku 1809 od S. Lenhardta z Tisovca. Oltárny obraz Kristus v Getsemanskej záhrade od J. B. Klemensa z roku 1882 je údajne autorov posledný obraz. Kazateľnica je neobaroková z roku 1905. Fasády kostola sú členené elipticky ukončenými oknami s profilovanými šambránami. Priečelie s oválnym oknom je ukončené štítom s prelamovanou rímsou. Pri kostole sa nachádza murovaná ľudová zvonica s drevenou nadstavbou na pôdoryse štvorca so stanovou strechou, z roku 1819. 

Súbor:Selce - Evanjelický kostol.jpg|Evanjelický kostol 
Súbor:Selce - Zvonica (1).jpg|Zvonica pri kostole
Súbor:Selce - Zvonica (2).jpg
Súbor:Selce - Zvonica (3).jpg|Podvežie zvonice


## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Poltár
Vígľaš

**Vígľaš** je obec na Slovensku v okrese Detva.

## Polohopis
Obec leží v údolí rieky Slatina vo Zvolenskej kotline asi 14 km východne od mesta Zvolen.

V lokalite Vígľaš‐Pstruša bola 11. februára 1929 nameraná najnižšia teplota na území Slovenska, −41 °C. V roku 2009 tam bol odhalený pamätník namerania tohto rekordu.

## Dejiny
Prvá písomná zmienka o obci pochádza z roku 1392.

## Kultúra a zaujímavosti
### Pamiatky
* Vígľašský zámok, pôvodne gotický poľovnícky zámok z konca 14. storočia. Stavba prešla viacerými úpravami, v 16. storočí, v období tureckého nebezpečenstva bola fortifikovaná. Z kráľovských rúk prešiel počas 17. storočia do vlastníctva veľkých magnátskych rodín ako Čákiovci a neskôr Esterháziovci, ktorí počas 18. storočia uskutočnili rozsiahlu prestavbu starého sídla. Prístavbou tretieho krídla zámku vzniká pohodlný barokový hradný kaštieľ. Posledné úpravy v duchu romantizmu prebehli v 19. storočí. V roku 1945 zámok vyhorel, z pôvodnej stavby sa po desaťročiach chátrania dochovali iba obvodové múry. Kompletnej rekonštrukcie sa dočkal až v roku 2013 odkedy patrí súkromnému vlastníkovi.

Súbor:Zrekonštruovaný Vígľašský zámok - otvorený.jpg
Súbor:Veglescivertanlegi1.jpg|Ruiny zámku pred obnovou
Súbor:Druhé nádvorie zámku - počas rekonštrukcie zámku.JPG
Súbor:Bránova veža.jpg|Hlavná fasáda zámku so vstupom
Súbor:Severozápadná bašta - počas rekonštrukcie zámku.jpg|Zámok počas obnovy
Súbor:Viglas - detail - panoramio.jpg|Fragmenty gotických klenieb pred obnovou


## Ocenenia

## Referencie

## Pozri aj
* Zoznam kultúrnych pamiatok v obci Vígľaš

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Detva
Kategória:Obce vypálené počas druhej svetovej vojny na Slovensku
Stožok

**Stožok** je obec na Slovensku v okrese Detva.

## Kultúra a zaujímavosti
### Pamiatky
* Dedinská zvonica, murovaná stavba na pôdoryse štvorca s drevenou nadstavbou a stanovou strechou z roku 1863. 

## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Detva
Korytárky

**Korytárky** sú obec na Slovensku v okrese Detva. Obec vznikla v roku 1993 odčlenením od obce Kriváň.

## Polohopis
Obec leží na juhovýchodnom okraji Zvolenskej kotliny, približne  východne od Detvy. Východne od korytárskeho chotára prechádza kotlina vo Veporské vrchy, severný horizont patrí neďalekej Poľane. Obcou preteká Korytársky potok, ktorý západne od obce ústí do Slatiny. 

Korytárky sú dostupné po ceste II/526, vedúcej od Kriváňa do Hriňovej. Od Detvy sú vzdialené  východne, Hriňová leží  severovýchodne.

## Dejiny
Územie Korytárok patrilo panstvu z Vígľašského zámku, preto sú aj najstaršie dejiny obce späté s okolitými obcami. Pohyb človeka v širšom okolí dokladajú nálezy z mladšej a neskorej doby bronzovej (11.- 8. stor. pred Kr.), písomne doložené trvalé osídlenie bolo vo väčšej miere spôsobené najmä valašskou kolonizáciou v 16. - 17. storočí. Najstarší zápis, viažúci sa ku Korytárkam, pochádza z roku 1661, nepriame zmienky spomínajú tak lokalitu, ako aj osoby z tejto pôvodnej časti Detvy. Práve Korytárky boli poslednou časťou mesta, ktoré sa osamostatnilo.

Prírodné podmienky predurčovali spôsob obživy obyvateľov regiónu, kde prevládali lesy a pasienky. Pastierstvo a ťažba a spracovanie dreva boli hlavným spôsobom obživy a práve ťažba dreva si vyžiadala vybudovanie úzkorozchodnej železnice z Hriňovej do Kriváňa, kde bola zastávka trate do Lučenca. V roku 1936 bola v tejto časti Detvy otvorená štátna škola, neskôr dočasne pod cirkevnou správou. K osamostatneniu Korytárok a Kriváňa, pod ktorý novo obec patrila, došlo v roku 1955. Krátko predtým bola v obci postavená budova obchodu Jednota, následne pribudlo pohostinstvo a stavať sa začalo sídlisko Korytárky-stred. V roku 1962 bola zrušená úzkokoľajná železnička z Hriňovej do Kriváňa. 

Novodobé dejiny Korytárok začali 1. januárom 1993, kedy sa obec osamostatnila. Sídlo obecného úradu bolo zriadené v Spoločenskom dome. Vybudovaná bola plynofikácia a v roku 1998 bol slávnostne vysvätený nový kostol Panny Márie Karmelskej, pri ktorom vznikol nový cintorín. 

## Referencie

## Iné projekty

## Externé odkazy
* 
* Najkrajší kraj- turistické atrakcie v obci

## Zdroj
* Oficiálne stránky obce


Kategória:Obce okresu Detva
Richard Matthew Stallman

**Richard Matthew Stallman**, v mladosti zvaný **RMS**, (* 16. marec 1953, Manhattan) je americký programátor a zakladateľ Hnutia slobodného softvéru a projektu GNU.

Medzi jeho najvýznamnejšie softvérové úspechy patrí prvý rozšíriteľný editor Emacs, prekladač GCC a debugger GDB a ďalšie, všetky dostupné pod licenciou GNU GPL.

Stallman je považovaný za filozofa, ideológa a hackera (nie crackera). Priniesol svetu nový pohľad na softvér a jeho vývoj. Pripravil tak pôdu pre mnohé podnikateľské príležitosti, hlavne v 90. rokoch v USA a úplne nový druh trhu.

## Terminológia
Richard Stallman dáva veľký dôraz na terminológiu používanú v spojení so slobodným softvérom. Častým príkladom nesprávneho pochopenia je zámena termínov „Linux“ a „GNU/Linux“, alebo „Freeware“, „Free softvér“ a „Open Source“.

### Free Software (Slobodný softvér)
Výraz Free Software v angličtine znamená Slobodný softvér. Slobodný Softvér má poskytovať svojim užívateľom štyri práva:
* Spúšťať a používať softvér k akýmkoľvek účelom (Sloboda 0)
* Študovať, ako softvér funguje a prispôsobovať ho svojim potrebám (Sloboda 1, *Vyžaduje prístup k zdrojovým kódom*)
* Redistribuovať softvér bez akéhokoľvek obmedzenia (Sloboda 2, *Aby ste mohli pomôcť svojmu susedovi*)
* Vylepšovať softvér a vylepšenia distribuovať bez akéhokoľvek obmedzenia, aby z týchto vylepšení profitovala celá komunita (Sloboda 3, *Vyžaduje prístup k zdrojovým kódom*)

Slovo Free má v angličtine viac významov (slobodný, voľný, zadarmo, ...) a pod výrazom Free Software si ľudia zväčša predstavujú softvér zadarmo, teda nekvalitný a nezaujímavý softvér.

Eric S. Raymond zaviedol pojem Open Source Software, alebo Open Source (Softvér s otvorenými zdrojovými kódmi) a založil Open Source Movement (Hnutie za otvorené zdrojové kódy). *RMS* nestotožňuje myšlienky Open Source a Free Software a výraz Open Source nepoužíva.

Stallman akceptuje pojmy „Libre Software“, „FLOSS“ (Free/*Libre* Open Source Software), ale nepoužíva ich.

### GNU/Linux
Stallman chce, aby ľudia hovorili o „GNU/Linuxe“, keď hovoria o operačnom systéme zloženom z jadra Linux a obslužných programov projektu GNU.

### Copyright, patenty a obchodné známky
Stallman vraví, že výraz „Intelektuálne vlastníctvo“ mätie ľudí. Copyright bol navrhnutý na to, aby podporoval autorstvo a umenie. Patenty povzbudzujú ľudí publikovať svoje myšlienky, lenže obmedzuje počet monopolov nad týmito myšlienkami -- niekedy je to užitočné a niekedy na škodu. Obchodná známka (trademark) dáva možnosť zákazníkom vedieť, čo kupujú.

## Iné projekty

 
## Externé odkazy
* Osobná stránka Richarda Stallmana
* Domovská stránka projektu GNU

Kategória:Slobodný softvér
Kategória:Programátori USA
Kategória:Tvorcovia programovacích jazykov
Kategória:Výskumníci v oblasti umelej inteligencie
Kováčová

**Kováčová** môže byť:

* obec v okrese Rožňava, pozri Kováčová (okres Rožňava)
* obec v okrese Zvolen, pozri Kováčová (okres Zvolen)
* ženský variant priezviska Kováč, pozri Kováč (priezvisko), napr.:
** Alena Kováčová (* 1978), slovenská basketbalistka
** Elena Berková-Kováčová (1896 – 1989), slovenská spisovateľka
** Eva Kováčová, viac osôb
** Ivana Kováčová (* 1992), slovenská gymnastka
** Zuzana Kováčová, slovenská vzpieračka
Sása

**Sása** môže byť:

* obec v okrese Revúca, pozri Sása (okres Revúca)
* obec v okrese Zvolen, pozri Sása (okres Zvolen)
* časť obce Lehnice, pozri Sása (Lehnice)
Lukavica

**Lukavica ** môže byť:

* obec v okrese Bardejov, pozri Lukavica (okres Bardejov)
* obec v okrese Zvolen, pozri Lukavica (okres Zvolen)
* osada pri Žarnovici, pozri Lukavica (Žarnovica)
* potok pri Bardejove, pozri Lukavica (prítok Šibskej vody)
* potok pri Sliači, pozri Lukavica (prítok Hrona, Sliač)
* potok pri Žarnovici, pozri Lukavica (prítok Hrona, Žarnovica)
Lieskovec

**Lieskovec** môže byť:
*plod liesky (obyčajnej), synonymum: lieskový orech, pozri pod lieska obyčajná
*prút alebo palica z liesky, synonymum: lieskovica, pozri lieskovica
*ľudovo: kozák (lat. *Leccinum*), pozri kozák (rod)
*sídlo:
**obec v okrese Humenné, pozri Lieskovec (okres Humenné)
**obec v okrese Zvolen, pozri Lieskovec (okres Zvolen)
**miestna časť Bratislavy, pozri Lieskovec (Bratislava)
*skrátene:
**obec v okrese Kysucké Nové Mesto, pozri Kysucký Lieskovec
**turistická osada neďaleko Tatranskej Štrby, pozri Tatranský Lieskovec
*vodný tok:
**prítok Dubnického potoka v povodí Váhu, pozri Lieskovec (prítok Dubnického potoka)
**prítok Hlbokého potoka v povodí Laborca, pozri Lieskovec (prítok Hlbokého potoka)
**prítok Mlynice v povodí Popradu, pozri Lieskovec (prítok Mlynice)
**prítok Oravy, pozri Lieskovec (prítok Oravy)
**prítok Perňového jarku v povodí Laborca, pozri Lieskovec (prítok Perňového jarku)
**prítok Trnávky v povodí Ondavy, pozri Lieskovec (prítok Trnávky)
**prítok Trnovca v povodí Cirochy, pozri Lieskovec (prítok Cirochy)
Píla (okres Žarnovica)

**Píla** (nemecky Paulisch) je obec na Slovensku v okrese Žarnovica. Obec je typická roztrateným osídlením kopanicového typu, štálmi.

## Polohopis
Obec leží na rozhraní Vtáčnika a Pohronského Inovca v doline Píľanského potoka. 
 
## Dejiny
 
Prvá písomná zmienka o miestnom osídlení je z roku 1429. V roku 1534 sa písomne uvádza ako *Bolyaperci*. Patrila hradnému panstvu Revište, od roku 1672 časť pripadla Pavlínom z Lefantoviec. Po zrušení rehole patrila táto časť verejným základinám, časť dovtedy patriaca rodine Dóczyovcov prešla pod správu Banskej komory v Banskej Štiavnici. Obec sa skladala z osád (štálov): *Abrahámov štál, Bachhübl, Bartošov štál, Bauer, Borovička, Danielovci* atď. Obyvatelia sa zoberali hlavne poľnohospodárstvom a prácou v lese.

V roku 1944 bola veľká časť civilných nemeckých obyvateľov Píly partizánmi mučená a zavraždená spolu s obyvateľmi Veľkého Poľa na železničnej stanici v Banskej Štiavnici. Pochovaní boli do masových hrobov na opustenom cintoríne určenom pre obete moru. Po druhej svetovej vojne boli z obce zvyšní obyvatelia nemeckej národnosti vysídlení a usadili sa tu obyvatelia z vypálených obcí.
   
## Kultúra a zaujímavosti
### Pamiatky
* Rímskokatolícky kostol sv. Lukáša, jednoloďová pôvodne baroková stavba so segmentovo ukončeným presbytériom a predstavanou vežou z roku 1744. Stavba bola neogoticky upravená v roku 1888, kedy bola postavená aj veža. Kostol má fasády členené lizénovými pásmi, vstup je riešený ako lomený oblúk, veža s ihlancovou helmicou je dekorovaná štyrmi nárožnými ihlanmi. V interiéri sa nachádza oltár sv. Lukáša z roku 1923 s obrazom od P. J. Kerna.

## Referencie

## Iné projekty

## Externé odkazy
* 


Kategória:Obce okresu Žarnovica
Orovnica

**Orovnica** je obec na Slovensku v okrese Žarnovica.

## Polohopis
náhľad|left|Vrchol najvyššieho bodu obce Čaračín
Najvyšší bod chotáru obce je vrch zvaný Čaračín  a najnižším bodom je breh rieky Hron  Humná.

Rozloha chotáru obce je  a je z veľkej časti porastený dubovými a bukovými lesmi.

## Kultúra a zaujímavosti
### Pamiatky
* Rímskokatolícky kostol sv. Don Bosca, jednoloďová stavba s prvkami rustikálneho baroka a romantizmu s polygonálne ukončeným presbytériom a vežou tvoriacou súčasť jej hmoty z roku 1935. Presbytérium je zaklenuté valenou klenbou s lunetami. Fasáda kostola je členená pilastrami, hlavné priečelie je ukončené barokizujúcim štítom s nárožnými vežicami. Portál je riešený ako edikula so segmentovým ukončením.

## Osobnosti obce
### Rodáci
* Ján Šutka (* 1930† 2014) rímskokatolícky kňaz, salezián, misionár (misionárom v Ekvádore bol 61 rokov).

## Referencie

## Iné projekty

## Externé odkazy
* 


Kategória:Obce okresu Žarnovica
Voznica

**Voznica** je obec na Slovensku v okrese Žarnovica. 

## Polohopis
Obec leží na ľavej strane rieky Hron medzi mestami Žarnovica a Nová Baňa. Kataster obce lemuje z východu Chránená krajinná oblasť Štiavnické vrchy a zo západu Pohronský Inovec. Obcou preteká potok Richnava s ústím do rieky Hron. Najvyšším miestom je Drastavica s nadmorskou výškou 834 m n. m.

## Kultúra a zaujímavosti
### Pamiatky
* Rímskokatolícky kostol sv. Kataríny Alexandrijskej, jednoloďová neskoroklasicistická stavba s polygonálne ukončeným presbytériom a vežou tvoriacou súčasť jej hmoty z roku 1842. Stojí vo vyvýšenej polohe, na mieste staršej stavby z 18. storočia. Hlavnej fasáde dominuje trojuholníkový štít s tympanónom v ktorom sa nachádza termálne okno. Interér je zaklenutý českou plackou. 

## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Žarnovica
Malá Lehota

**Malá Lehota** je obec na Slovensku v okrese Žarnovica. Obec je typická roztrateným osídlením kopanicového typu, štálmi.

## Kultúra a zaujímavosti
### Pamiatky
* Rímskokatolícky kostol Narodenia Panny Márie na štále Domčeky, jednoduchá jednoloďová stavba so segmentovo ukončeným presbytériom a vežou tvoriacou súčasť jej hmoty z roku 1820.  V roku 1959 bol kostol atypicky rozšírený do tvaru písmena L. Kostol má hladké fasády, veža je ukončená ihlancovou helmicou. Hlavná fasáda je zdôraznená rizalitom. Zariadnie kostola je novodobé.

## Občianska vybavenosť
V obci je okrem kostola aj kaplnka Nepoškvrneného Počatia Panny Márie z roku 1958, obecný úrad, základná škola, materská škola, zdravotnícke stredisko, tri obchody COOP Jednota a jeden súkromný Daniela, park, cintorín, futbalové ihrisko, družstvo a niekoľko pohostinstiev.

## Doprava
Keďže je časť z obce situovaná na ceste z Novej Bane do Zlatých Moraviec (jedna zastávka – Malá Lehota rázcestie), tak má dedina spojenie aj so Zlatými Moravcami, avšak do obce idú výlučne autobusy z Novej Bane/Žarnovice.

## Referencie

## Iné projekty

## Externé odkazy
* 


Kategória:Obce okresu Žarnovica
Hrabičov

**Hrabičov** je obec na Slovensku v okrese Žarnovica.

## Občianska vybavenosť
V obci je rímskokatolícky kostol Panny Márie Sedembolestnej z roku 1950.

## Ocenenia

## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Žarnovica
Kategória:Obce vypálené počas druhej svetovej vojny na Slovensku
Ostrý Grúň

**Ostrý Grúň** je obec na Slovensku v okrese Žarnovica.

## Polohopis
Ostrý Grúň sa nachádza v Kľakovskej doline v pohorí Vtáčnik.

## Dejiny
Obec pôvodne patrila k obciam Kľak a Hrabičov. Osamostatnila sa v roku 1951.

Počas druhej svetovej vojny, po potlačení SNP bola obec významným oporným bodom partizánskeho hnutia v pohorí Vtáčnik. Pôsobili tu napríklad oddiely Vtáčnik a Bohdan Chmeľnickij. Spolu s neďalekým Kľakom bola na výstrahu napadnutá jednotkou Edelweiss 21. januára 1945. Protipartizánske jednotky obzvlášť brutálnym spôsobom povraždili väčšinu obyvateľov obce a následne ju vypálili. Zahynulo 64 mužov, žien i detí. Zhorelo 128 domov. Nemecké protipartizánske akcie sú známe ako masaker v Kľakovskej doline.

Paradoxom je, že v parlamentných voľbách roku 2016 v obci volilo stranu ĽSNS, ktorá je spojovaná s fašizmom v obci 16,93 % voličov.

## Kultúra a zaujímavosti
### Pamiatky
* Pomník padlým pripomínajúci vypálenie obce protipartizánskou jednotkou počas druhej svetovej vojny. Autorom súsošia matky s dieťaťom z roku 1954 je B. Bohunický. 
* Pomník umučených občanov, súsošie matky brániacej dieťa z roku 1965, autormi sú J. Chrobák a J. Podzimková-Mráčková.
* Kaplnka Nanebovzatia Panny Márie, jednoduchá rustikálna stavba na pôdoryse obdĺžnika s nadstavanou vežicou z konca 18. storočia. Na hlavnej fasáde sa nachádza pár pilastrov. Kaplnka bola v 20. storočí rozšírená. 

Pamätník Ostrý Grúň.JPG|Socha matky braniacej dieťa z roku 1965


### Kinematografia
* V obci sa natáčal film *Kosenie Jastrabej lúky*.

## Partnerské mestá
*  Napajedla (Česko)
*  Kantanos (Grécko)

## Ocenenia

## Referencie

## Iné projekty

## Externé odkazy
* 


Kategória:Obce okresu Žarnovica
Kategória:Obce vypálené počas druhej svetovej vojny na Slovensku
Veľké Pole

**Veľké Pole** () je obec na Slovensku v okrese Žarnovica.

## Dejiny
Prvá zmienka o obci je z roku 1332. Do roku 1945 bolo Veľké Pole obec karpatských Nemcov v oblasti Hauerland, osídľovanej od 13. storočia.  V blízkosti sa nachádza podobná menšia obec Píla,  kopanicového typu. 25. septembra 1944 partizánski povstalci, ktorí boli súčasťou SNP mučili a zavraždili vysoký počet civilných nemeckých obyvateľov na železničnej stanici v Banskej Štiavnici. Obete boli pochované v masových hroboch na odľahlom cintoríne určenom pre obete moru.  Po skončení druhej svetovej vojny v rokoch 194546 boli karpatskí Nemci, ktorí neboli v obci počas udalostí v roku 1944 vysídlení. Dnešné obyvateľstvo sa prisťahovalo z okolitých obcí Kľak, Ostrý Grúň, Veľkej a Malej Lehoty. 

V roku 1951 na časti pôdy založili Jednotné roľnícke družstvo (JRD), na ostatnej pôde v roku 1953 založili žrebčín, ktorý patril krajskej správe lesov. V roku 1962 bol vytvorený Štátny majetok, ktorý prebral pôdu JRD a žrebčína. 

Do roku 1960 obec patrila pod Tekovskú župu, okres Nová Baňa, kraj Banská Bystrica. Po roku 1960 patrila pod okres Žiar nad Hronom, kraj Stredoslovenský. Na základe rozhodnutia vyšších straníckych a štátnych orgánov došlo v roku 1971 k vytvoreniu *Spoločného Miestneho národného výboru Veľké Pole – Píla*. Po revolúcií v roku 1991 sa obce opäť rozdelili. V súčasnosti obec Veľké Pole patrí pod okres Žarnovica. 

## Kultúra a zaujímavosti
### Pamiatky
* Rímskokatolícky kostol Všetkých svätých, jednoloďová neskorogotická stavba s pravouhle ukončeným presbytériom a predstavanou vežou z obdobia okolo roku 1511. Kostol prešiel barokovou úpravou v roku 1716. Zariadenie kostola je historizujúce z konca 19. storočia. Stavba má hladké fasády členené opornými pilermi, veža je ukončená ihlancovou helmicou.  

## Národnostné zloženie
Ako vyplýva z nasledovných štatistík bývalé obce karpatských Nemcov dnes pomaly vymierajú: 

**1919:**
*Veľké Pole: 2468 obyvateľov (z toho Nemcov 2390)
*Píla (Tekovská): 1828 obyvateľov (z toho Nemcov 1652)

**2012:**
*Veľké Pole: 399 obyvateľov
*Píla: 144 obyvateľov

## Referencie

## Iné projekty

## Externé odkazy
* 
* Najkrajší kraj- turistické atrakcie v obci
* Rozvoj osídlenia vo Veľkom Poli a Píla


Kategória:Obce okresu Žarnovica
Horné Hámre

**Horné Hámre** sú obec na Slovensku v okrese Žarnovica. 
 
## Polohopis
Obec leží na styku Pohronského Inovca a Vtáčnika v doline potoka Kľak. 
 
## Dejiny
Prvá písomná zmienka o obci je z roku 1391. Patrila hradnému panstvu Revište, od 17. storočia bola v správe Banskej komory v Banskej Štiavnici. Obyvateľstvo sa zaoberalo hlavne spracovaním rudy v okolitých banských mestách. Za prvej ČSR poľnohospodárstvom.
 
## Kultúra a zaujímavosti
### Pamiatky
* Rímskokatolícky kostol sv. Martina, jednoloďová baroková stavba s polkruhovo ukončeným presbytérium|presbytériom a predstavanou vežou z roku 1734. Kostol stojí na mieste staršej savby z roku 1671. Fasády kostola sú členené pilastrami. Veža s barokovou helmicou pochádza z roku 1715. Interiér je zaklenutý valenou klenbou. Nachádza sa tu neskororenesančná krstiteľnica z druhej polovice 17. storočia. Ostatné zariadenie je neorománske.  
* Kaplnka Panny Márie Lurdskej z roku 1893. 

Horné Hámre kostol 02.jpg|Kostol sv. Martina
Horné Hámre kostol 01.jpg
Horné Hámre kostol 03.jpg|Presbytérium kostola


## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Žarnovica
Kategória:Banské sídla na Slovensku
Brehy

**Brehy** sú obec na Slovensku v okrese Žarnovica v Banskobystrickom samosprávnom kraji.

## Názov obce
Prvá písomná zmienka o obci je z roku 1283 ako *Mogosmorth*. V roku 1324 *Magasmarth*. Podľa listiny z roku 1347 sa tiež spomína ako *Mogos Morth ... in Comitatu Borsyensis* (v Tekovskej stolici). Nasledujúci rok 17. novembra 1348 vydal v Budíne vtedajší palatín Mikuláš Gilétfi listinu, v ktorom sa riešil spor Leukusa a Paula, synov Michaela Symonyho proti Hypolitovi z Kremnice (*Ipolidus de Cremnychbanya*) ohľadom majetku *Mogasmorth*. V roku 1773 sa dedina volá *Brehy*.

## Dejiny obce
Brehy sa prvýkrát spomínajú v roku 1283. V roku 1393 daroval obec kráľ Žigmund Luxemburský nemocnici sv. Alžbety v Novej Bani, neskôr v 1536 prešla do majetku mesta Nová Baňa. Od roku 1601 sa majiteľom obce stal rod Dóczyovcov. Vtedy už obec disponovala s vlastnou krčmou a stálo tu 55 domov. V daňovom súpise z roku 1715 sa uvádza, že tu žilo 42 daňovníkov (spravidla hlavy rodín) a obecným richtárom bol v tom roku uvedený Michal Štefko (*judex Michael Styefko*). V rámci Tekovskej stolice bola obec začlenená do slúžnovského okresu so sídlom v Oslanoch. V roku 1828 stálo v obci 98 domov a žilo tu 613 obyvateľov. Elek Fényes vo svojom súpisu uhorských obcí z roku 1851 o obci Brehy píše: „*Magospart (maď. v doslovnom preklade Vysoký breh), Brehi, slovenská obec v Tekovskej stolici na ľavom brehu Hrona, na 1 míľu od Novej Bane, obyvatelia 601 katolíkov, 12 evanjelikov. Rímskokatolícka farnosť s farským kostolom, zaoberajú sa hrnčiarstvom, zemepánom je mesto Nová Baňa, posledná pošta Levice.*“

## Rímskokatolícka farnosť
Spočiatku v obci nebol kostol a veriaci z Brehov museli navštevovať kostol v Novej Bani. Po vzniku Banskobystrického biskupstva v roku 1776 sa snahou rodáka a prvého banskobystrického kanonika Jozefa Janovského vytvorili podmienky na výstavbu kostola, darovaním otcovského pozemku i finančným zabezpečením. Kostol sv. Jozefa bol v obci postavený do roku 1786, ale nestal sa hneď farským kostolom. Spočiatku bola obec filiálkou farnosti Tekovská Breznica. V roku 1811 sa obec stala samostatnou farnosťou. Podľa rodáka Imricha Medveďa pôsobilo po 200-ročné výročie existencie farnosti v roku 2011 spolu 34 kňazov, z ktorých boli dvaja rodáci z obce.

## Kultúra a zaujímavosti
### Pamiatky
* Rímskokatolícky kostol sv. Jozefa Pestúna, jednoloďová barokovo-klasicistická stavba so segmentovo ukončeným presbytériom a vežou tvoriacou súčasť jej hmoty z roku 1786. Interiér kostola je zaklenutý českou plackou. Kostol má hladké fasády, veža je ukončená barokovou helmicou s laternou. 
* Súbor ľudových domov, ide o najčastejšie trojpriestorové murované domy s valbovými strechami z 19. storočia. Pamiatkovo chránený je dom číslo 167, Kohlov hrnčiarsky dvor.

## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Žarnovica
Kategória:Turistická značkovaná trasa číslo 0804
Tekovská Breznica

**Tekovská Breznica** (, ) je obec na Slovensku v okrese Žarnovica. 

## Polohopis
Tekovská Breznica leží na ľavom brehu rieky Hron, 5 km južne od Novej Bane a 5 km severne od Hronského Beňadiku. Cez kataster obce prechádza rýchlostná cesta R1. Obec sa nachádza na juhozápadných pahorkoch Štiavnických vrchov, v doline medzi vrchmi Veľký Inovec a Priesil. Nadmorská výška obce sa pohybuje medzi 186 a 746 metrami. Cez chotár obce preteká rieka Hron. Neďaleko Tekovskej Breznice sa týči najmladšia sopka Strednej Európy a pod vrchom Chmelinie je lávová jaskyňa Sezam. Blízke osídlenia sú Orovnica, Nová Baňa a Hronský Beňadik.

## Kultúra a zaujímavosti
### Pamiatky
* Rímskokatolícky kostol Narodenia Panny Márie, jednoloďová baroková stavba s polygonálne ukončeným presbytériom a predstavanou vežou z roku 1734. Stojí vo vyvýšenej polohe na mieste staršieho stredovekého kostola pravdepodobne zo 14. storočia, ktorého časť bola údajne integrovaná do súčasnej stavby. Kostol prešiel prestavbou v roku 1777 a v roku 1856, po tom čo bol zničený požiarom. K rozšíreniu kostola o nový transept došlo v rokoch 1912-1913. Loď kostola je zaklenutá českou plackou, presbytérium lunetovou klenbou. Zariadenie kostola pochádza z doby poslednej prestavby. Organ vyrobila firma Otto Rieger v Budapešti v roku 1940. Stavba má hladké fasády, veža je ukončená ihlancovou helmicou. 

## Občianska vybavenosť
### Školstvo
Prvé záznamy o škole v Tekovskej Breznici sa zachovali z roku 1601, ale jej založenie muselo byť skoršie, lebo obec bola od roku 1530 v rukách školského rádu benediktínov. Rímskokatolícka škola bola postavená v roku 1790, ale v strede 19. storočia zhorela. Po roku ju znovu postavili a zväčšili. Neskôr budova slúžila rôznym účelom, a vyhorela v roku 1923. Zbúrali ju v roku 1940.  Začiatkom 20. storočia bola postavená štátna škola, ktorú viackrát rozšíril. V roku 1969 začali s budovaním novej budovy školy, a dokončili ju v roku 1975. 

V roku 1960 v Tekovskej Breznici otvorili materskú školu, ktorá sídlila v upravenej hospodárskej budove. V roku 1989 otvorili novú budovu pre materskú školu, ktorá svojmu účelu slúžila do novembra 2007, kedy sa materská škola presťahovala do prerobených priestorov na prízemí základnej školy. V bývalej materskej škole od júla 2008 je domov sociálnych služieb a domov dôchodcov.

## Referencie

## Iné projekty

## Externé odkazy
* 


Kategória:Obce okresu Žarnovica
Sudince

**Sudince** sú obec na Slovensku v okrese Krupina.

## Kultúra a zaujímavosti

### Pamiatky
* Evanjelický kostol, pozdneklasicistická jednoloďová stavba so segmentovo ukončeným presbytériom a vežou tvoriacou súčasť hmoty kostola z roku 1858. Hlavnej fasáde kostola dominuje rizalit lemovaný pilastrami, ukončený trojuholníkovým štítom s tympanónom. Nad portálom sa nachádza termálne okno (vo forme polkruhu).

## Referencie

## Iné projekty

## Externé odkazy
* 


Kategória:Obce okresu Krupina
Súdovce

**Súdovce** sú obec na Slovensku v okrese Krupina v Banskobystrickom kraji.

## Polohopis
Obec leží v doline potoka Veperec, na juhozápadnom okraji Krupinskej planiny. Južnú odlesnenú časť chotára tvorí Ipeľská pahorkatina, v severnej časti sú rozsiahle dubové a bukové lesy. Nadmorská výška obce je , najnižšia poloha je  a najvyššia  Pôdy sú hnedozemné, na nive lužné.

## Obyvateľstvo
Podľa sčítania ľudu z roku 2001 mala obec 211 obyvateľov. Obec mala k 31. decembru 2015 225 obyvateľov.

### Etnické zloženie obyvateľstva
* Slováci – 87,68 %
* Rómovia – 11,85 %
* Česi – 0,47 %

### Náboženské zloženie obyvateľstva
* rímski katolíci – 80,57 %
* evanjelici – 13,27 %
* bez vyznania – 5,69  %
* Čs. Husitské – 0,47 %

## Dejiny
Prvá písomná zmienka o obci Súdovce je z roku 1244. V minulosti sa obyvatelia tejto obce zaoberali prevažne poľnohospodárstvom, ale najviac vinohradníctvom, ako to dokazuje znak na pečatidle z roku 1668. Obec Súdovce používala svoj erb už v 17. storočí. Od roku 1302 vlastnila obec rodina Hebeczi. Člen tejto rodiny Gabriel Hebezci prijal v roku 1342 meno Szúdi. Toto pomenovanie sa používalo pre obec od roku 1773, predtým mala obec rozličné názvy: Zyud, Zuud, Zyvgdh. Obec vlastnil aj Ištván Žembery, ktorý tu dal vybudovať kaštieľ.

## Politika
### Starostovia
* 2002 – 2005 – Ján Mažgút (ĽB, SDĽ)
* 2006 – Priska Fantová (SMER), (doplňovacie voľby 25. marca)
* Mgr. Andrea Hanuliaková

## Kultúra a zaujímavosti
### Pamiatky
* Evanjelický kostol, jednoduchá jednoloďová stavba s pravouhlým ukončením presbytéria a vežou tvoriacou súčasť jej hmoty, z roku 1932. Interiér je plochostropý, oltár je neoklasicistický. Nachádza sa tu oltárny obraz Ježiš na Olivovej hore od D. Šubu z doby vzniku kostola. Fasády kostola sú členené kvádrovanými lizénami. K lodi kostola je predstavaná predsieň, z ktorej vystupuje zvonica. 

### Zaujímavosti a tradície
Severne od obce Súdovce sa nachádzajú vinohrady, patriace do Hontianskeho vinohradníckeho rajónu Stredoslovenskej vinohradníckej oblasti. V obci rastie zákonom chránený strom Ginko dvojlaločné (), ktorý má podľa prírodovedcov 260 rokov a je pravdepodobne najstarším ginkom na Slovensku. 
V obci sa nachádza okrem evanjelického aj moderný rímskokatolícky kostol. Na juh od obce sa nachádza rybník.

## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Krupina
Terany (okres Krupina)

**Terany** je obec v okrese Krupina na juhu stredného Slovenska v regióne Hont.

## Polohopis
Leží v rovinatej oblasti v nadmorskej výške  na rozhraní Štiavnických vrchov, Krupinskej planiny a Ipeľskej pahorkatiny,  preteká cez ňu rieka Štiavnica. Obcou prechádza dopravná tepna I/66 a E77, spájajúca Budapešť s Varšavou (kedysi bola nazývaná aj "Magna via"). V budúcnosti sa v blízkosti obce bude nachádzať rýchlostná cesta R3, ktorá odkloní najmä tranzitnú dopravu a tiež sa neďaleko bude nachádzať križovatka rýchlostných ciest R3 a R7. Dopravnú sieť dopĺňa aj železničná trať 153 (momentálne využívaná len pre nákladnú prepravu). Klimaticky patrí územie obce do oblasti teplej, podoblasti mierne suchej s miernou zimou.

## Kultúra a zaujímavosti

### Pamiatky
* Evanjelický kostol, jednoloďová historizujúca stavba s pravouhle ukončeným presbytériom a vežou tvoriacou súčasť hmoty kostola z rokov 1810-1811. Kostol stojí na mieste staršej tolerančnej stavby. V roku 1851 zasiahol kostol požiar, v rokoch 1868-1869 prešiel obnovou, ktorá mu sala súčasnú historizujúcu podobu s prvkami neorománskeho štýlu. Interiér kostola je plochostropý, nachádza sa tu murovaná empora s organom. Oltár je neoklasicistická stĺpová architektúra. Fasáda kostola je členená rizalitom, nad portálom sa nachádza združené okno, na bočných stanách dva páry slepých okien.

## Osobnosti obce
### Rodáci
* Ladislav Ballek (* 1941 – † 2014), spisovateľ, politik a diplomat.

## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Krupina
Drážovce

**Drážovce** sú obec na Slovensku v okrese Krupina.

## Kultúra a zaujímavosti
### Pamiatky
* Evanjelický kostol, jednoduchá jednoloďová stavba s polkruhovo ukončeným presbytériom z roku 1843. Kostol je bez veže, strecha je pokrytá šindľom. Pri kostole sa nachádza drevená zvonica z rovnakého obdobia.

## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Krupina
Domaníky

**Domaníky** (), sú obec na Slovensku v okrese Krupina. 

## Polohopis
Obec Domaníky leží v doline potoka Štiavnička v Krupinskej výšine.

Nadmorská výška v strede obce je 195 m n. m. a v katastri 130–314 m n. m. Kataster obce tvorí mierna vrchovina, ktorá vznikla rozrezaním pliocénnej rovne. Tvoria ju andezitické tufity a tufy, na plochých chrbtoch pokryté sprašovými hlinami. Na strmých úbočiach doliny sú dubové lesy, inde je odlesnený. Na chrbtoch má hnedozemné a illimerizované pôdy, v doline lužné a nivné.

Najbližšie obce a mestá sú na severe obec Hontianske Nemce a Devičie, mesto Krupina, na juhu obec Hontianske Tesáre a mesto Dudince, na východe obec Medovarce a západe obec Sebechleby.

V blízkosti obce sa nachádza letisko Hontianske Nemce.

## Dejiny
Obec sa spomína od roku 1135 ako Dominyk, neskôr sa premenovala na Also Domanik (1247), Domonig (1258), Damanyk Tout dicta (1285), Domungy (1291), Thoutdamanyk, Domanik (1331), Nemeth Domanik Theuthonicalis (1382), Damanik (1808), až do dnešnej podoby Domaníky maďarsky Dömeháza. Obec patrila Jánovi a Rubinovi z Ostrihomu, v 14. storočí patrila hradu Čabraď, v 18. storočí Foglárovcom, neskoršie Kevickovcom. V roku 1715 mala 7 domácností, v roku 1828 mala 33 domov a 200 obyvateľov.

## Obyvateľstvo

### Národnostné zloženie obyvateľstva

### Vodné plochy
Neďaleko obce sa nachádza vodná nádrž Sebechleby.

## Kultúra a zaujímavosti

### Pamiatky
* Rímskokatolícky kostol sv. Margity Antiochijskej, jednoloďová neobaroková stavba so segmentovo ukončeným presbytériom a vežou tvoriacou súčasť hmoty kostola z rokov 1928-1929. Kostol je postavený na staršom základe. Hlavná fasáda je členená lizénovými rámami, členená stredným rizalitom a výraznou rímsou. Veža je osadená do štítu napojeného na fasádu párom volút.

## Galéria

Súbor:Dömeháza római katolikus templom.JPG|Kostol sv. Margity Antiochijskej
Súbor:Potok Štiavnica (Ipeľ) - Slovakia, region Hont.jpg|Potok  Štiavnica
Súbor:Domaniky1.jpg|Domaníky 
Súbor:Domaníky.gif|Domaníky - erb


## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Krupina
Čekovce

**Čekovce** sú obec na Slovensku v okrese Krupina.

## Kultúra a zaujímavosti
### Pamiatky
* Rímskokatolícky kostol Ružencovej Panny Márie, jednoloďová stavba s predstavanou vežou z roku 1925. Fasády kostola sú členené lizénami, veža má nárožné kvádrovanie, ukončená je ihlancovou helmicou. 

## Osobnosti obce
### Rodáci
* Jozef Luňaček (* 1844 – † 1911), priekopník paleontológie

## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Krupina
Ladzany

**Ladzany** sú obec na Slovensku v okrese Krupina. V obci sa nachádza románsky evanjelický kostol z 13. storočia.

## Dejiny
V miestnej evanjelickej ľudovej škole pôsobil v roku 1838 Andrej Braxatoris - Sládkovič ako pomocný učiteľ. Na mieste pôvodnej budovy postavili v roku 1934 novú školu, dnes je v týchto priestoroch materská škola.

Pred prvou svetovou vojnou dal majiteľ veľkostatku v Ladzanoch Alfréd Westfried vybudovať úzkokoľajnú železničku na prepravu dreva z Ladzian do Hontianskych Tesárov (cca 8 kilometrov). Počas prvej svetovej vojny bola táto trať rozšírená severným smerom do obce Klastava. Po prvej svetovej vojne bola trať predĺžená cez lokalitu Dobrá voda až pod Sitno, na lokalitu Záholík. Celkovo dosiahla trať dĺžku až 36 kilometrov. V roku 1948 bola trať zoštátnená, ale už v roku 1952 bola jej prevádzka ukončená.

Na jeseň roka 2006 bola v obci vďaka dotácii z Štrukturálnych fondov Európskej únie vystavaná nová obecná cesta. V novembri 2006 bola v obci postavená nová kamenno-drevená autobusová zastávka.

## Kultúra a zaujímavosti
### Pamiatky
* Evanjelický kostol, jednoloďová románsko-gotická stavba s polkruhovou apsidou, bez veže, pravdepodobne z prvej polovice 13. storočia. Nachádza sa v opevnenom areáli vo vyvýšenej polohe v obci. Kostol je postavený na mieste staršieho hradiska. Je možné, že pôvodne išlo o rotundu pri hradisku, ktorá bola v neskoršom období rozširovaná. V gotickom období doplnili loď kostola, z tohto obdobia pochádza aj severne orientovaná sakristia. Do kostola existujú dva vstupy s jednoduchými gotickými portálmi s lomeným oblúkom, severný a západný. Vo svätyni kostola sa dochovalo gotické pastofórium zdobené reliéfnymi fiálami. Ďalším gotickým detailom je dochovaná kamenná krstiteľnica z prvej polovice 15. storočia. Od reformácie je kostol evanjelický, uvádza sa, že miestny zbor vznikol už v roku 1576 či 1586. Dvere do kostola pochádzajú z roku 1603. V areáli kostola sa nachádza aj drevená zvonica z roku 1697. Kostol prešiel barokovou úpravou v polovici 18. storočia, kedy vznikla západná predsieň (1761), bol inštalovaný organ a postavená súčasná drevená empora (letopočet 1763). Oltár v kostole je barokový, oltárny obraz Ecce homo je údajne renesančný z druhej polovice 16. storočia. V roku 1854 bola postavená severná, dnes už neexistujúca predsieň. Posledná veľká obnova kostola sa uskutočnila v roku 1982.

Ladzany2.jpg|Evanjelický kostol
Ladzany5.jpg
Ladzany8.jpg
Ladzany4.jpg|Renesančná zvonica
Ladzany13.jpg|Interiér kostola


## Osobnosti obce
### Pôsobili tu
náhľad|Pamätná tabuľa Andreaj Sládkoviča na budove býv. školy
* Andrej Sládkovič (* 1820 – † 1872), evanjelický farár, básnik, kritik literárnych a dramatických prác, publicista a prekladateľ.

## Referencie

## Literatúra
* SIROTKA, G.: *Historia cirkve evanjelické podľa aušpurského vyznání v Ladzanoch, zadelená do Hontianského seniorátu*, rkp., 1974.

## Iné projekty

## Externé odkazy
* 
* Najkrajší kraj- turistické atrakcie v obci
* Apsida.sk- profil stredovekého kostola


Kategória:Obce okresu Krupina
Selce (okres Krupina)

**Selce** sú obec na Slovensku v okrese Krupina.

## Kultúra a zaujímavosti
### Pamiatky
* Obecná zvonica, ľudová stavba na pôdoryse štvorca. Spodná časť je murovaná, užšia nadstavba je drevená so stanovou strechou.  

## Referencie

## Iné projekty

## Externé odkazy
* 


Kategória:Obce okresu Krupina